laion/Wikipedia-Exotic huggingface dataset:
জলে ঝাঁপ (ক্রীড়া)

জলে ঝাঁপ বা ডাইভিং হচ্ছে কোনও জলাশয় থেকে উঁচুতে অবস্থিত শক্ত কোন মঞ্চ কিংবা স্থিতিস্থাপক তক্তা (স্প্রিংবোর্ড) থেকে জলে ঝাঁপ দেওয়ার ক্রীড়া। মূলত শারীরিক কসরত দেখানোর উদ্দেশ্যে জলে ঝাঁপ দেওয়া হয়। এটি আন্তর্জাতিকভাবে স্বীকৃত একটি ক্রীড়া, যা অলিম্পিক ক্রীড়া প্রতিযোগিতার অংশবিশেষ। এছাড়াও অবসরে বিনোদনমূলক কর্মকাণ্ডে অবকাঠামোবিহীন ও প্রতিযোগিতাবিহীন অবস্থায়ও জলে ঝাঁপ দেওয়া হতে পারে। অলিম্পিকে জলে ঝাঁপ অনুষ্ঠানটিতে অনেক দর্শক সমাগম হয়ে থাকে। শরীরকলাবিদ (জিমন্যাস্ট) ও নৃত্যশিল্পীদের চারিত্রিক বৈশিষ্ট্যের সাথে এ ক্রীড়ায় অংশগ্রহণকারী প্রতিযোগীদের আচরণের বেশ মিল রয়েছে। এর মধ্যে শক্তিমত্তা, নমনীয়তা, বিচক্ষণতা ও বায়ু ব্যবহারে সচেতনতা অন্যতম। সুপ্রাচীনকাল থেকে বিশ্বে অবসরগ্রহণকালীন জলে ঝাঁপ দেওয়া একটি ক্রীড়া হিসেবে বেশ জনপ্রিয়তা অর্জন করে। ১৮৮০-এর দশকে প্রথমবারের মতো আধুনিক জলে ঝাঁপ প্রতিযোগিতা ইংল্যান্ডে অনুষ্ঠিত হয়েছিল। এ ক্রীড়ার সঠিক উৎপত্তিকাল অজানা রয়ে গেছে। ১৯০৪ সালে রাল্ফ টমাসের লিখিত সুইমিং পুস্তকে বর্ণিত আছে যে, কমপক্ষে ১৮৬৫ সালে জলে ঝাঁপ দেওয়ার ইংরেজ প্রতিবেদন উল্লেখিত রয়েছে। ১৮৭৭ সালের ব্রিটিশ রুরাল স্পোর্টসের সংস্করণে জন হেনরি ওয়ালশ উল্লেখ করেছিলেন যে, মি. ইয়ং ১৮৭০ সালে ৫৬ ফুট নিচে ডুব দিয়েছিলেন। এতে আরও উল্লখে করা ছিল যে, এ ঘটনার ২৫ বছর পূর্বে ড্রেক নামীয় এক সাঁতারু ৫৩ ফুট গভীরে যেতে সক্ষমতা প্রদর্শন করেছিলেন। ১৮৮৩ সালে গ্রেট ব্রিটেন সুইমিং অ্যাসোসিয়েশনের (বর্তমানে - ইংলিশ অ্যামেচার সুইমিং অ্যাসোসিয়েশন) উদ্যোগে প্রথমবারের মতো প্লাঞ্জিং চ্যাম্পিয়নশিপের প্রবর্তন করে। ঐ প্রতিযোগিতাটি ১৯৩৭ সাল পর্যন্ত অনিয়মিতভাবে অনুষ্ঠিত হতো। সুয়েডীয় প্রচলিত ধারায় শৌখিন জলে ঝাঁপ (ফ্যান্সি ডাইভিং) অটো হ্যাগবর্গ এবং সি এফ মরিৎজি ক্রীড়া হিসেবে জনসমক্ষে তুলে ধরেন। তাঁরা হাইগেট পন্ডের ১০ মিটার জলে ঝাঁপ তক্তা থেকে ঝাঁপ দেওয়ার কৌশল প্রদর্শন করেন। এর ফলে ১৯০১ সালে শৌখিন ঝাঁপারু সংস্থা প্রতিষ্ঠায় প্রভূত সহায়তা করেন যা বিশ্বের প্রথম ঝাঁপারু সংগঠন ছিল। পরবর্তীকালে এ সংস্থাটি শৌখিন সাঁতারু সংস্থাটির (Amateur Swimming Association অ্যামেচার সুইমিং অ্যাসোসিয়েশনের) সাথে একীভূত হয়। ১৯০৩ সালে চ্যাম্পিয়নশিপে শৌখিন জলে ঝাঁপের আনুষ্ঠানিক অন্তর্ভূক্তি ঘটে। Wilson, William. The swimming instructor, p. 60-64 (1883) (2 August 1845). Swimming – Section III – How To Go Into The Water – Plunging, The Sportsman's magazine Thomas, Ralph. Swimming, p. 149-50 (1904) Walsh, John Henry. British rural sports, p. 720-21 (13th ed. 1877) Henry, William and Sinclair, Archibland. Swimming, p.110-19, 411 (1893) Cox, Richard et al. Ref Encyclopedia of British sport, p. 111 (2000) "HISTORY of DIVING"। ২০১৩-১২-৩০ তারিখে মূল থেকে আর্কাইভ করা। সংগ্রহের তারিখ ২০১২-১২-১৭।  "A brief history of diving"। সংগ্রহের তারিখ ২০১২-১২-১৭।  উইকিমিডিয়া কমন্সে জলে ঝাঁপ (ক্রীড়া) সংক্রান্ত মিডিয়া রয়েছে। FINA USA Diving AAU Diving NCAA USA Masters' Diving. NCAA Woman's Swimming and Diving Northern Virginia Swimming League – Diving FINA table of degree of difficulty (PDF) Hobie Billingsly Diving mentality DivingTube – The Home Of Diving Videos
জলছত্র বাজার

জলছত্র বাজার হচ্ছে বাংলাদেশের মধুপুর উপজেলার আরণখোলা ইউনিয়নের একটি বাজার। এটি টাঙ্গাইল শহর থেকে ৫৬ কিলোমিটার উত্তর-পূর্বে এবং ময়মনসিংহ থেকে ৪৪ কিলোমিটার দক্ষিণ পশ্চিমে মধুপুর জঙ্গলের অতি সন্নিকটে অবস্থিত। কলা এবং আনারস বিক্রির জন্য জলছত্র বিখ্যাত। এটাই অত্র অঞ্চলের সব থেকে বড় আনারস বাজার। মধুপুর অঞ্চলের ভূমি কলা এবং আনারসের চাষের জন্য খুবই উর্বর। বাংলাদেশে মোট উৎপাদিত আনারসের ৮০% জন্মে মধুপুর উপজেলায়। এই সকল আনারস এবং কলা প্রথমে জলছত্র বাজারে আনা হয়, এখান থেকেই সারা বাংলাদেশে পাঠানো হয়। এখানকার আনারস বাংলাদেশ হতে ইউরোপে রপ্তানি করা হয়। জলছত্র বাজার পঁচিশ মাইল এলাকা থেকে জলছত্র বাজারে আনারস আনা হচ্ছে আনারস কেনাবেচায় ব্যস্ত লোকজন "pineapple growers demand processing centre in Madhupur"। The Daily Independent, Bangladesh। ২০১৫-০৭-২২। সংগ্রহের তারিখ ২০১৬-০১-১৬।
চরিত্রহীন (চলচ্চিত্র)

চরিত্রহীন হল বেবী ইসলাম পরিচালিত ১৯৭৫ সালে মুক্তিপ্রাপ্ত বাংলাদেশী বাংলা ভাষার নাট্য চলচ্চিত্র। বাঙালি কথাসাহিত্যিক শরৎচন্দ্র চট্টোপাধ্যায় রচিত চরিত্রহীন উপন্যাস অবলম্বনে নির্মিত এই চলচ্চিত্রে শ্রেষ্ঠাংশে অভিনয় করেছেন মীনা খান, শেলী, প্রবীর মিত্র, গোলাম মুস্তাফা, রওশন জামিল, ও আনোয়ার হোসেন। চলচ্চিত্রটি ১ম জাতীয় চলচ্চিত্র পুরস্কার দুইটি বিভাগে পুরস্কার অর্জন করে। মীনা খান শেলী প্রবীর মিত্র গোলাম মুস্তাফা রওশন জামিল ফখরুল হাসান বৈরাগী আনোয়ার হোসেন ছায়াছবিটির সঙ্গীত পরিচালনা করেছেন দেবু ভট্টাচার্য ও লোকমান হোসেন ফকির। ১ম জাতীয় চলচ্চিত্র পুরস্কারঃ বিজয়ী: শ্রেষ্ঠ সঙ্গীত পরিচালক - দেবু ভট্টাচার্য ও লোকমান হোসেন ফকির (যৌথভাবে) বিজয়ী: শ্রেষ্ঠ চিত্রগ্রাহক - বেবী ইসলাম "Movie List 1975"। বাংলাদেশ চলচ্চিত্র প্রযোজক পরিবেশক সমিতি। ১৪ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৯ আগস্ট ২০১৭।  ফজলে এলাহী (অক্টোবর ২, ২০১৫)। "সাদাকালোয় সোনালি দিন"। বণিক বার্তা। ২০১৫-১০-১২ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০১৬।  মাসরিফ হক (১৯ আগস্ট ২০১৫)। "জাতীয় চলচ্চিত্রের সেরা সঙ্গীত পরিচালক…"। সঙ্গীতাঙ্গন। ২৪ জুন ২০১৬ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০১৬।  রাশেদ শাওন (অক্টোবর ২৪, ২০১২)। "চার দশকে আমাদের সেরা চলচ্চিত্রগুলো"। বিডিনিউজ টোয়েন্টিফোর ডটকম। ২৮ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০১৬।  চলচ্চিত্র প্রবেশদ্বার ইন্টারনেট মুভি ডেটাবেজে চরিত্রহীন (ইংরেজি) বাংলা মুভি ডেটাবেজে চরিত্রহীন
কি যে করি

কি যে করি হল জহিরুল হক রচিত ও পরিচালিত ১৯৭৬ সালের বাংলাদেশী বাংলা ভাষার নাট্য চলচ্চিত্র। এতে প্রধান চরিত্রে অভিনয় করেছেন রাজ্জাক, ববিতা, দারাশিকো, জুবের আলম, সুলতানা প্রমুখ। চলচ্চিত্রটিতে অভিনয় করে রাজ্জাক ২য় জাতীয় চলচ্চিত্র পুরস্কারে শ্রেষ্ঠ অভিনেতার পুরস্কার অর্জন করেন। বড়লোকের একমাত্র নাতনী শাহানা চৌধুরী। দাদুর উইল অনুযায়ী মৃত্যুর পর সব বিষয়-সম্পত্তির মালিক হবে সে আর তার হবু স্বামী। তাই সে ছল করে এক ফাঁসির আসামীকে বিয়ে করে যাতে তার মৃত্যুর পর সব সম্পত্তি তার দখলে আসে। কিন্তু ভাগ্যক্রমে সেই ফাঁসির আসামী বাদশাহ মুক্তি পায়। এখন সে স্বামীর দাবী নিয়ে আসে শাহানার কাছে। রাজ্জাক - বাদশাহ ববিতা - শাহানা চৌধুরী দারাশিকো - রফিক চৌধুরী জুবের আলম - আমজাদ চৌধুরী নাজমুল হুদা বাচ্চু - ঈমান আলী শুভ্রা দে - শাহিদা চৌধুরী সুলতানা - মিনা সুফিয়া রুস্তম মর্জিনা গোলাম রফিক সাব্বির ফরিদ আহমেদ হাসান মুরাদ রফিক সিরাজুল হক মন্টু নোয়াব আলী কাজী আসাদ বিলকিস বারী শামসুল আলম সাদেকুর রহমান ওদুদ খান প্রশান্ত নিয়োগী ছায়াছবিটির সঙ্গীত পরিচালনা করেছেন আলম খান। গীত রচনা করেছেন মুকুল চৌধুরী। গানে কণ্ঠ দিয়েছেন সাবিনা ইয়াসমিন ও মোহাম্মদ আলী সিদ্দিকী। ২য় জাতীয় চলচ্চিত্র পুরস্কার বিজয়ী: শ্রেষ্ঠ অভিনেতা - রাজ্জাক ফজলে এলাহী (অক্টোবর ২, ২০১৫)। "সাদাকালোয় সোনালি দিন"। বণিক বার্তা। ২০১৫-১০-১২ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০১৬।  রাশেদ শাওন (অক্টোবর ২৪, ২০১২)। "চার দশকে আমাদের সেরা চলচ্চিত্রগুলো"। বিডিনিউজ টোয়েন্টিফোর ডটকম। ২৮ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০১৬।  চলচ্চিত্র প্রবেশদ্বার ইন্টারনেট মুভি ডেটাবেজে কি যে করি (ইংরেজি) বাংলা মুভি ডেটাবেজে কি যে করি
হারুন অর রশিদ (অধ্যাপক)

অধ্যাপক ড. হারুন অর রশিদ (জন্ম: ২৭ অক্টোবর ১৯৫৪) জাতীয় বিশ্ববিদ্যালয়ের সাবেক উপাচার্য। ২০১৩ সালের ৬ মার্চ বিশ্ববিদ্যালয়ের আচার্য ও বাংলাদেশের তৎকালীন রাষ্ট্রপতি অধ্যাপক ড. হারুন অর রশিদকে জাতীয় বিশ্ববিদ্যালয়ের উপাচার্য হিসেবে নিয়োগ দেন। জাতীয় বিশ্ববিদ্যালয়ের উপাচার্য হিসেবে নিযুক্ত হওয়ার আগে তিনি ঢাকা বিশ্ববিদ্যালয়ে রাষ্ট্রবিজ্ঞান বিভাগে সিলেকশান গ্রেডের একজন অধ্যাপক হিসেবে নিযুক্ত ছিলেন। বর্তমানে তিনি "বাংলাদেশ স্কাউটস, রোভার অঞ্চলের "সভাপতি হিসেবে দায়িত্বরত আছেন। হারুন-অর-রশিদের জন্ম পিরোজপুর জেলার কাউখালী উপজেলার আইরন গ্রামে। তিনি ঢাকা বিশ্ববিদ্যালয় থেকে তার বি.এ. (অনার্স) এবং মাষ্টার্স ডিগ্রি লাভ করেন। তিনি লন্ডন বিশ্ববিদ্যালয় থেকে তার পিএইচডি ডিগ্রী অর্জন করেন। তিনি উপসালা বিশ্ববিদ্যালয়, সুইডেন থেকে শান্তি ও সংঘাতের উপর গবেষণার একটি কোর্স সম্পন্ন করেছেন। তিনি রাষ্ট্রবিজ্ঞান বিভাগে, চট্টগ্রাম বিশ্ববিদ্যালয়ে প্রভাষক হিসেবে তার ক্যারিয়ার শুরু করেন ১৯৭৯ সালে। তিনি ১৯৮৪ সালে সহকারী অধ্যাপক হন। তিনি সহকারী অধ্যাপক হিসেবে ১৯৮৫ সালে ঢাকা বিশ্ববিদ্যালয়ে ফিরে আসেন। তিনি যথাক্রমে ১৯৯০ এবং ১৯৯৫ সালে সহযোগী অধ্যাপক এবং অধ্যাপক হন। রাষ্ট্রবিজ্ঞান বিষয়ে অধ্যাপনার পাশাপাশি জাতীয় বিশ্বাবদ্যালয়ের উপাচার্য হওয়ার আগে তিনি ঢাকা বিশ্ববিদ্যালয়ের উপ-উপাচার্য হিসেবে ২০০৯ সাল থেকে ২০১২ সাল পর্যন্ত দায়িত্ব পালন করেন। তার কর্মকালের মধ্যে রয়েছে: ঢাকা বিশ্ববিদ্যালয়ের উপ-উপাচার্য (২০০৯-২০১২); সমাজবিজ্ঞান অনুষদ, ঢাকা বিশ্ববিদ্যালয় এর ডিন (৩ মেয়াদে) (২০০৩-২০০৯); সিনেট সদস্য, ঢাকা বিশ্ববিদ্যালয় (১৯৯৪-২০০৮); সিন্ডিকেট সদস্য, ঢাকা বিশ্ববিদ্যালয় (২০০৯-২০১২); সদস্য, নির্বাহী পরিষদ, চট্টগ্রাম বিশ্ববিদ্যালয় শিক্ষক এসোসিয়েশন (১৯৮৪); সদস্য, নির্বাহী পরিষদ, ঢাকা বিশ্ববিদ্যালয় শিক্ষক এসোসিয়েশন (২০০৭-২০০৯); এ. এফ রহমান হল, ঢাকা বিশ্ববিদ্যালয় এর প্রোভোষ্ট (১৯৯৭-২০০১); সদস্য, জাতীয় শিক্ষাক্রম ও পাঠ্যপুস্তক কমিটি (১৯৯৬); সাধারণ সম্পাদক, এশিয়াটিক সোসাইটি বাংলাদেশ (১৯৯৪, ১৯৯৫); সহ সভাপতি, এশিয়াটিক সোসাইটি বাংলাদেশ (২০০৬-২০০৭ এবং ২০১২-২০১৩); উপাচার্য, জাতীয় বিশ্ববিদ্যালয় (৬ মার্চ ২০১৩ - ২০১৭)। উপাচার্য, জাতীয় বিশ্ববিদ্যালয় (২য় মেয়াদে) (২০১৭-২০২১) বঙ্গবন্ধুবিষয়ক গবেষণায় অবদান রাখার জন্য ২০২২ সালে তাকে “বাংলা একাডেমি সাহিত্য পুরস্কার ২০২১” প্রদান করা হয়। "Vice Chancellor -Prof Dr.Harun-or-Rashid"। জাতীয় বিশ্ববিদ্যালয়। ৫ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০১৬।  "Prof Harun-or-Rashid new VC of National University"। দ্য ডেইলি স্টার। সংগ্রহের তারিখ ৯ আগস্ট ২০১৬।  "দ্বিতীয় মেয়াদে জাতীয় বিশ্ববিদ্যালয়ের ভিসি হলেন হারুন-অর-রশিদ"। banglanews24.com। সংগ্রহের তারিখ ২০১৭-০৩-০৭।  "বাংলা একাডেমি সাহিত্য পুরস্কার পেলেন ১৫ জন"। প্রথম আলো। সংগ্রহের তারিখ ২৩ জানুয়ারি ২০২২।  জাতীয় বিশ্ববিদ্যালয় - উপাচার্যের জীবনী
দুর্গাপুর ব্যারেজ

দুর্গাাপুর ব্যারেজ হল ভারতের পশ্চিমবঙ্গ রাজ্যের একটি দুর্গাপুর শহরের কাছে দামোদর নদ এর উপর নির্মিত একটি বাঁধ। এই ব্যারেজটি পরিচালনা করে দামোদর ভ্যালি কর্পোরেশন। এই ব্যরেজএর দ্বারা দামোদর নদ ও তার উপনদী গুলির বন্যা নিয়ন্ত্রণ করা সম্ভব হয়েছে। এই ব্যারেজ থেকে কৃষি জমিতে জল সেচের জন্য সেচ খাল খনন করা হয়েছে যার দ্বারা বর্ধমান জেলা ও বাঁকুড়া জেলার কৃষি জমিতে জল সেচ করা হয়। ১৯৫৫ সালে নির্মিত দুর্গাপুর ব্যারাজটি ৬৯২ মিটার (২,২৭০ ফুট) দীর্ঘ। এটির ৩৪ টি গেট রয়েছে (স্লুইস সহ)। গেটগুলির আকার ১৮.৩ মি × ৪.৯ মি (৬০ ফুট × ১৬ ফুট)। স্লুইসগুলির অন্তর্গত বাম ও ডানদিকের জলকপাটের আকার ১৮.৩ মি × ৫.৫ মিটার (৬০ ফুট × ১৮ ফুট)। দুর্গাপুর ব্যারাজটি ১২ মিটার (৩৯ ফুট) উঁচু। দুর্গাপুর ব্যারাজ থেকে শুরু হওয়া বাম তীরের মূল খালটির দৈর্ঘ্য ১৩৬.৮ কিমি (৮৫.০ মাইল) এবং ডান তীরের মূল খালের ৮৮.৫ কিমি (৫৫.০ মাইল)। বাম তীরের খাল ব্যারাজ থেকে প্রতি সেকেন্ডে ২৬০ ঘনমিটার (৬৯,০০০ মার্কিন গ্যাল) এবং ডান তীরের খালের জন্য প্রতি সেকেন্ডে ৬৪.৩ ঘনমিটার (১৭,০০০ মার্কিন গ্যাল) জল প্রবাহিত হয়। মূল খাল ও শাখা খালের মোট দৈর্ঘ্য ২,৯৯৪ কিলোমিটার (১,৫৫০ মাইল)। "ডিভিসি-র ছাড়া জলে প্লাবনের আশঙ্কা"। আনন্দবাজার পত্রিকা। ২৩ আগস্ট ২০১৬। সংগ্রহের তারিখ ৬ জানুয়ারি ২০২১।  "Damodar Valley Corporation"। Dams and Barrages। DVC। ২০১০-০৪-২৯ তারিখে মূল থেকে আর্কাইভ করা। সংগ্রহের তারিখ ২০১০-০৬-০৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Basak (অক্টোবর ১৯৯৯)। Irrigation Engineering। আইএসবিএন 9780074635384। সংগ্রহের তারিখ ২০১০-০৬-১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
কালিদাস সম্মান

কালিদাস সম্মান (হিন্দি: कालिदास सम्मान) ভারতের মধ্যপ্রদেশ রাজ্য সরকার কর্তৃক শিল্পকলা বিষয়ের জন্য প্রদত্ত একটি সম্মানসূচক পুরস্কার। পুরস্কারটির নামকরণ করা হয়েছে প্রাচীন ভারতীয় কবি ও লেখক কালিদাসের নামানুসারে। ১৯৮০ সালে কালিদাস সম্মান প্রথম প্রদান করা হয়। প্রাথমিকভাবে শাস্ত্রীয় সঙ্গীত, শাস্ত্রীয় নৃত্য, নাটক এবং প্লাস্টিক শিল্পকলা বিষয়ে প্রতিবছর এই সম্মানটি প্রদান করা হয়ে থাকে। ১৯৮৬ ও ১৯৮৭ সালে দুবছরই পুরস্কারটি উপরিউক্ত বিষয়গুলিতে প্রদান করা হয়েছিল। পুরস্কারটি পূর্বোল্লিখিত চারটি শ্রেণীতে অসামান্য অবদানের জন্য প্রদান করা হয়। বর্তমানে পুরস্কার হিসেবে প্রতিটি পুরস্কার প্রাপককে ২,০০,০০০ ভারতীয় টাকার সমান অর্থমূল্য প্রদান করা হয়। বিজয়ী মনোনয়নের জন্য মধ্যপ্রদেশ সরকার কর্তৃক পাঁচ সদস্যযুক্ত একটি সমিতি গঠন করা হয়, যাদের সবাই সঙ্গীতত নাটক আকাদেমির কর্মকর্তা এবং বিশিষ্ট শিল্পী অথবা শিল্প সমালোচক। নিচের তালিকায় কালিদাস সম্মান প্রাপকদের তালিকা উপস্থাপন করা হলঃ "Rashtriya Kalidas Samman (in Hindi)"। Department of Public Relations, Madhya Pradesh Government। ২৫ জুলাই ২০১০ তারিখে মূল থেকে আর্কাইভ করা। সংগ্রহের তারিখ ২০ মার্চ ২০০৯।  "Kalidas award for Yamini Krishnamurthy"। The Hindu। ২৯ আগস্ট ২০০১। ২৩ অক্টোবর ২০১০ তারিখে মূল থেকে আর্কাইভ করা। সংগ্রহের তারিখ ২০ মার্চ ২০০৯।  "Khalid Choudhary handed over Kalidas Samman"। The Times of India। ১৫ নভেম্বর ২০০২। সংগ্রহের তারিখ ১৮ মার্চ ২০০৯।  "'Kalidas Samman' for Chandralekha"। The Hindu। ১৯ অক্টোবর ২০০৩। ৪ ফেব্রুয়ারি ২০০৮ তারিখে মূল থেকে আর্কাইভ করা। সংগ্রহের তারিখ ১৮ মার্চ ২০০৯।  Paul, G.S. (২৯ জানুয়ারি ২০০৬)। "Tryst with Mohiniyattam"। The Hindu। ১৪ মার্চ ২০০৭ তারিখে মূল থেকে আর্কাইভ করা। সংগ্রহের তারিখ ১৮ মার্চ ২০০৯।  Kidwai, Rashid (১১ মে ২০০৭)। "Sonal in full swing, VIPs walk - Dancer furious after Rajnath & Co leave midway"। The Telegraph। ২৬ মে ২০১১ তারিখে মূল থেকে আর্কাইভ করা। সংগ্রহের তারিখ ২০ মার্চ ২০০৯।  "Chandrasekhar chosen for Kalidas Samman"। The Hindu। ২২ আগস্ট ২০০৮। ২৬ আগস্ট ২০০৮ তারিখে মূল থেকে আর্কাইভ করা। সংগ্রহের তারিখ ১৮ মার্চ ২০০৯।  "Kalidas Samman to Shri Purandare"। Department of Public Relations, Madhya Pradesh Government। ২০ নভেম্বর ২০০৭। ১৬ জুলাই ২০১১ তারিখে মূল থেকে আর্কাইভ করা। সংগ্রহের তারিখ ১৮ মার্চ ২০০৯।  "Kalidas Award Holders (Classical Dance)"। Department of Culture, Government of Madhya Pradesh। ৯ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০১৬।  "Kalidas Award Holders (Classical Music)"। Department of Culture, Government of Madhya Pradesh। ২০ জানুয়ারি ২০১১ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০১৬।  "Kalidas Award Holders (Theatre)"। Department of Culture, Government of Madhya Pradesh। ২০ জানুয়ারি ২০১১ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০১৬।  "Kalidas Award Holders (Plastic Art)"। Department of Culture, Government of Madhya Pradesh। ১৮ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০১৬।
দি রেইন

দি রেইন ১৯৭৬ সালে মুক্তিপ্রাপ্ত প্রণয়ধর্মী চলচ্চিত্র। বাংলা এবং উর্দু দুই ভাষায় নির্মিত ছায়াছবিটি পরিচালনা করেছেন এস এম শফি। ছায়াছবিটির কাহিনী লিখেছেন নাজমুল মাসরিক এবং চিত্রনাট্য ও সংলাপ লিখেছেন পরিচালক এস এম শফি নিজেই। এতে প্রধান চরিত্রে অভিনয় করেছেন অলিভিয়া ও ওয়াসিম। এছাড়া অন্যান্য ভূমিকায় রয়েছে রাজপুত, কাজী মেহফুজুল হক, রোজী সামাদ, সৈয়দ হাসান ইমাম প্রমুখ। চলচ্চিত্রটি ২য় জাতীয় চলচ্চিত্র পুরস্কারে দুইটি বিভাগে পুরস্কার অর্জন করে। খান বাহাদুর নিজাম উদ্দীন অঢেল সম্পত্তির মালিক হওয়া সত্ত্বেও কোন সন্তান না থাকার কারণে অসুখী। তার স্ত্রী প্রতিবারই মৃত সন্তান জন্ম দেয়। একদিন তিনি স্বপ্নে একজন সাধু পুরুষের দৈববাণী শুনতে পান। তিনি তাকে রাজিয়া নামে একজন ধার্মিক মহিলার কথা বলেন যার প্রার্থনায় তার সন্তান জন্মাবে। খান বাহাদুর রাজিয়াকে খুঁজে বের করেন। তার প্রার্থনায় খান বাহাদুরের একটি ছেলে সন্তান জন্ম নেয়। খান বাহাদুর রাজিয়াকে তার বোন হিসেবে গ্রহণ করেন এবং রাজিয়া ও তার স্বামীকে তার সম্পত্তির একটি অংশ দেন। তার সন্তান ফিরোজ বড় হতে থাকে। কিন্তু ভাস্কর্য তৈরিতে তার আগ্রহ দেখে খান বাহাদুর দুশ্চিন্তাগ্রস্ত হন এবং এ থেকে ভুলে থাকার জন্য তিনি তার সম্পত্তি দেখাশুনা করার জন্য তাকে এক পাহাড়ি এলাকায় পাঠান। সেখানে তার দেখা হয় রানীর সাথে যা তাদের দুজনের জীবনেই দুঃখ বয়ে আনে। অলিভিয়া - রানী ওয়াসিম - ফিরোজ/বাবু রাজপুত - খান বাহাদুর নিজাম উদ্দীন, ফিরোজের বাবা কাজী মেহফুজুল হক - রানীর বাবা রোজী সামাদ - রাজিয়া, রানীর মা সৈয়দ হাসান ইমাম - হায়দার, খান বাহাদুর নিজাম উদ্দীনের বন্ধু আলগা - রিটা জহির চৌধুরী রবিউল মঞ্জুর ছায়াছবিটির সঙ্গীত পরিচালনা করেছেন আনোয়ার পারভেজ। বাংলা ভাষার গীত রচনা করেছেন গাজী মাজহারুল আনোয়ার ও উর্দু ভাষার গীত রচনা করেছেন যাকাউর রহমান। গানে কণ্ঠ দিয়েছেন মাহমুদুন্নবী, রুনা লায়লা, ও আবিদা সুলতানা। ২য় জাতীয় চলচ্চিত্র পুরস্কারঃ বিজয়ী: শ্রেষ্ঠ পুরুষ কণ্ঠশিল্পী - মাহমুদুন্নবী; বিজয়ী: শ্রেষ্ঠ নারী কণ্ঠশিল্পী - রুনা লায়লা। শান্তা মারিয়া (১৩ ফেব্রুয়ারি ২০১৪)। "রূপালি ভুবনের প্রেম-যৌনতা"। বিডিনিউজ। ৯ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০১৬।  রাশেদ শাওন (অক্টোবর ২৪, ২০১২)। "চার দশকে আমাদের সেরা চলচ্চিত্রগুলো"। বিডিনিউজ টোয়েন্টিফোর ডটকম। ২৮ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০১৬।  ইন্টারনেট মুভি ডেটাবেজে কি যে করি (ইংরেজি)
তিলপাড়া ব্যারেজ

তিলপাড়া ব্যারেজ ভারতের পশ্চিমবঙ্গ রাজ্যের বীরভূম জেলার ময়ূরাক্ষী নদীর উপর নির্মিত একটি বাঁধ। এই ব্যারেজটি সিউড়ি শহর থেকে ৫.৫ কিলোমিটার দূরে অবস্থিত। ব্যারেজের দৈর্ঘ্য ৩০৯ মিটার। ১৯৪৯ সালে এই ব্যারেজটি নির্মাণ সম্পূর্ণ হয়। সে সময়ে ব্যারেজটি নির্মাণে খরচ হয়েছিল ১.১১ কোটি টাকা। যে মূল নদীখাতের উপর ব্যারেজটি তৈরি তার প্রস্থ ১৮.২৯ মিটার। ব্যারেজের পিছনে জলাশয়ের গভীরতা ৬২.৭৮ মিটার। জলের তলে এই ব্যারেজে মোট ১৫টি স্লুইস গেট আছে। এই স্লুইস গেটগুলি দিয়ে মোট ৮টি বে'তে জল ছাড়া সম্ভব। ব্যারেজের ডান দিকে ১৬.৬ কিমি ও বাম দিকে ২২.৫৩ কিমি প্রধান খাল খনন করে কৃষি জমিতে জল সরবরাহ করা হয়। এছাড়া ব্যারেজের তলে নদীগর্ভ জলস্রোতের ঘর্ষণকে কাজে লাগিয়ে এখানে জলবিদ্যুৎও তৈরি করা হয়ে থাকে। "Tilpara Barrage B00175"[স্থায়ীভাবে অকার্যকর সংযোগ] Water Resources Information System of India. সংগৃহীত ১০ আগস্ট, ২০১৬। "Tech students drown in canal"। ক্যালকাটা টেলিগ্রাফ। সংগ্রহের তারিখ ০৯-০৮-২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ]
মাটির মায়া

মাটির মায়া ১৯৭৬ সালে মুক্তিপ্রাপ্ত বাংলাদেশী বাংলা ভাষার নাট্য চলচ্চিত্র। ছায়াছবিটি পরিচালনা করেছেন তাহের চৌধুরী। প্রধান চরিত্রে অভিনয় করেছেন ফারুক, অঞ্জনা রহমান, আলমগীর, সুচরিতা প্রমুখ। চলচ্চিত্রটি ২য় জাতীয় চলচ্চিত্র পুরস্কারে একটি বিভাগে পুরস্কার অর্জন করে। ফারুক অঞ্জনা রহমান আলমগীর সুচরিতা খান আতাউর রহমান খান জয়নুল রাজ টেলি সামাদ ছায়াছবিটির সঙ্গীত পরিচালনা করেছেন আনোয়ার পারভেজ। গীত রচনা করেছেন সৈয়দ শামসুল হক। গানে কণ্ঠ দিয়েছেন সাবিনা ইয়াসমিন। ২য় জাতীয় চলচ্চিত্র পুরস্কার বিজয়ী: শ্রেষ্ঠ সম্পাদক - বশীর হোসেন শান্তা মারিয়া (৩ এপ্রিল ২০১৬)। "চিরসবুজ আলমগীর"। বিডিনিউজ। ঢাকা, বাংলাদেশ। ২৬ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০১৬।  "ঢালিউডের নন্দিত নায়িকাদের গল্প"। বাংলানিউজ। ঢাকা, বাংলাদেশ। ৩ এপ্রিল ২০১১। সংগ্রহের তারিখ ৯ আগস্ট ২০১৬।  রাশেদ শাওন (অক্টোবর ২৪, ২০১২)। "চার দশকে আমাদের সেরা চলচ্চিত্রগুলো"। বিডিনিউজ টোয়েন্টিফোর ডটকম। ২৮ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০১৬।  ইন্টারনেট মুভি ডেটাবেজে মাটির মায়া (ইংরেজি) বাংলা মুভি ডেটাবেজে মাটির মায়া
গুন্ডা (চলচ্চিত্র)

গুন্ডা ১৯৭৬ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করেছেন আলমগীর কুমকুম। এটি ঔপন্যাসিক অ্যান্থনি হপ-এর প্রিজনার অব জেন্দা উপন্যাস অবলম্বনে নির্মিত। ছায়াছবিটির চিত্রনাট্য লিখেছেন পরিচালক আলমগীর কুমকুম এবং সংলাপ লিখেছেন আশীষ কুমার লোহ। এতে প্রধান চরিত্রে অভিনয় করেছেন কবরী সারোয়ার, রাজ্জাক, খলিল উল্লাহ খান, আলমগীর প্রমুখ। অভিনেতা খলিল উল্লাহ খান এই চলচ্চিত্রটিতে অভিনয়ের মাধ্যমে ২য় জাতীয় চলচ্চিত্র পুরস্কারে শ্রেষ্ঠ পার্শ্বচরিত্রে অভিনেতার পুরস্কার অর্জন করেন। বসতিতে বড় হওয়া সুন্দরী বীনা অন্যের পকেট মেরে ও ছিনতাই করে জীবিকা নির্বাহ করে। একদিন বাহাদুরের পকেট মারতে গিয়ে ধরা খায়। আরেকদিন বিশাল সম্পত্তির অধিকারী এক মহিলার বিশ্বস্ত কর্মচারী খায়রুল আলমের টাকা-পয়সা ছিনতাই করে। খায়রুল আলম বাহাদুরকে দায়িত্ব দেয় বীনাকে খুঁজে দিতে যাতে সে প্রিন্সেস সুলতানার পরিবর্তে তাকে তার মালকিনের কাছে নিয়ে যাতে পারে। বাহাদুর সম্পত্তির অর্ধেক পাওয়ার আশায় রাজি হয়। বাহাদুর মিথ্যে খুনের ঘটনা সাজিয়ে বীনাকে রাজি করায়। খায়রুল আলম ও বাহাদুর বীনাকে চৌধুরী মঞ্জিলে নিয়ে যায়। কিন্তু সেখানে তাদের আসল পরিচয় জানতে পেরে সকলে বিস্মিত হয়। কবরী সারোয়ার - বীনা/প্রিন্সেস সুলতানা রাজ্জাক - বাহাদুর খলিল উল্লাহ খান - খায়রুল আলম সুমিতা দেবী - সুলতানার দাদী আলমগীর - শাহরিয়ার নারায়ণ চক্রবর্তী - মি. রহমান আশীষ কুমার লোহ - হালিম মাস্তান আনিস - কালু বাবর টেলি সামাদ - জব্বার মিরানা জামান - বীনার মা সুষমা আলম - সুন্দরী চন্দনা - বাহাদুরের প্রেমিকা দীন মোহাম্মাদ মতি - ফজু মিয়া রবিউল - লালু পরাণ বাবু রঞ্জু আহমেদ ফরিদ আলী গুন্ডা ছায়াছবিটির সঙ্গীত পরিচালনা করেছেন আলম খান। গীত রচনা করেছেন মুকুল চৌধুরী। গানে কণ্ঠ দিয়েছেন সাবিনা ইয়াসমিন, মোহাম্মদ আলী সিদ্দিকী, ও ফেরদৌস ওয়াহিদ। ২য় জাতীয় চলচ্চিত্র পুরস্কারঃ বিজয়ী: শ্রেষ্ঠ পার্শ্বচরিত্রে অভিনেতা - খলিল উল্লাহ খান। "বিশিষ্ট চলচ্চিত্র পরিচালক আলমগীর কুমকুম আর নেই"। দৈনিক আমাদের সময়। ঢাকা, বাংলাদেশ। ২৭ ফেব্রুয়ারি ২০১২। সংগ্রহের তারিখ ৯ আগস্ট ২০১৬। [স্থায়ীভাবে অকার্যকর সংযোগ] "একজন অনন্য আলমগীর"। দৈনিক ইত্তেফাক। ঢাকা, বাংলাদেশ। ৪ সেপ্টেম্বর ২০১৪। সংগ্রহের তারিখ ৯ আগস্ট ২০১৬।  চিন্তামন তুষার (১০ মে ২০১৪)। "'এবার আমাদের দেওয়ার পালা'"। বিডিনিউজ। ১৩ মে ২০১৪ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০১৬।  রাশেদ শাওন (অক্টোবর ২৪, ২০১২)। "চার দশকে আমাদের সেরা চলচ্চিত্রগুলো"। বিডিনিউজ টোয়েন্টিফোর ডটকম। ২৮ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০১৬।  ইন্টারনেট মুভি ডেটাবেজে গুন্ডা (ইংরেজি)
লং কিংকুয়ান

লং কিংকুয়ান (সরলীকৃত চীনা: 龙清泉; প্রথাগত চীনা: 龍清泉; ফিনিন: Lóng Qīngquán; জন্ম: ৩ ডিসেম্বর ১৯৯০) হুনান প্রদেশের জিয়াংজি এলাকার লংশানে জন্মগ্রহণকারী বিশিষ্ট চীনা ভারোত্তোলক। ৫৬ কেজি ওজন বিভাগে দুইবারের অলিম্পিক চ্যাম্পিয়ন তিনি। বেইজিংয়ে অনুষ্ঠিত ২০০৮ সালের গ্রীষ্মকালীন অলিম্পিকে ৫৬ কেজি ওজন শ্রেণীতে খেলার জন্য মনোনীত হন ও স্বর্ণপদক জয় করেন। পুরুষদের ৫৬ কেজি বিভাগে স্বর্ণপদক জয়ের পূর্বে দুইবার জুনিয়র বিশ্বরেকর্ড গড়েছিলেন তিনি। পরের বছর একই শ্রেণীতে বিশ্ব ভারোত্তোলন চ্যাম্পিয়নশীপে স্বর্ণ জয় করেন। এ পর্যায়ে তিনি সর্বমোট ২৯২ কেজি উত্তোলন করেন। কিন্তু, ২০১০ সালে নিজের খেতাব অক্ষুণ্ন রাখতে ব্যর্থ হন। নিজ দেশের উ জিয়াংবিয়াও'র কাছে হেরে যান ও ২০১১ সালের চ্যাম্পিয়নশীপে অংশ নিতে ব্যর্থ হন। এরপর ২০১২ সালের লন্ডন অলিম্পিকে অন্তর্ভূক্তির জন্য জাতীয় পর্যায়ের বাছাইয়ে উ'র কাছে পুনরায় হেরে যান। ২০১৩ সালে অনুষ্ঠিত বিশ্ব চ্যাম্পিয়নশীপে রৌপ্যপদক পান। এ পর্যায়ে ২০১২ সালের অলিম্পিক চ্যাম্পিয়ন ওম ইউন-চোলের পিছনে থাকেন ও ২০১৪ সালে ব্রোঞ্জপদক পান। ২০১৫ সালে বিশ্ব ভারোত্তোলন চ্যাম্পিয়নশীপে অংশ নিতে পারেননি। রিও দি জেনেরিওতে অনুষ্ঠিত ২০১৬ সালের গ্রীষ্মকালীন অলিম্পিকে ৫৬ কেজি শ্রেণীতে স্বর্ণপদক জয় করেন। তিনি সর্বমোট ৩০৭ কেজি উত্তোলন করে নতুন বিশ্বরেকর্ড গড়েন ও ১৬ বছর পূর্বেকার সিডনি অলিম্পিকে হালিল মাতলু'র গড়া ৩০৫ কেজির বিশ্বরেকর্ড ভঙ্গ করেন। Qi, Zijian (১৭ জুলাই ২০০৮)। "Weightlifting preview: Chinese lifters eyes beating own Olympic mark"। Xinhua। সংগ্রহের তারিখ ৮ আগস্ট ২০১৬।  "Chinese lifter Long claim's men's 56kg gold"। ABC News। সংগ্রহের তারিখ ৮ আগস্ট ২০১৬।  "17-Year-Old Long Qingquan Wins the 56-kg Category"। IronMind। সংগ্রহের তারিখ ৮ আগস্ট ২০১৬।  "World Weightlifting Championships: Long Qingquan Wins the 56-kg Category"। IronMind। ৭ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ ১০ জানুয়ারি ২০১০।  "The 2011 World Weightlifting Championships: The Men"। Sportivny Press। সংগ্রহের তারিখ ৮ আগস্ট ২০১৬।  Sun, Xiaochen (১৮ জুলাই ২০১২)। "Former champion has faith in young lifters"। China Daily। সংগ্রহের তারিখ ৮ আগস্ট ২০১৬।  "Rio Olympics 2016: China's Qingquan wins men's 56kg final with world record"। BBC Sport। সংগ্রহের তারিখ ৮ আগস্ট ২০১৬।  ভারোত্তোলন ২০১৬ গ্রীষ্মকালীন অলিম্পিকে বাংলাদেশ ২০১৬ গ্রীষ্মকালীন অলিম্পিকে অংশগ্রহণকারী দেশসমূহের কুচকাওয়াজ‎ "Long Qingquan"। Sports-reference.com। ২ মে ২০০৯ তারিখে মূল থেকে আর্কাইভ করা। সংগ্রহের তারিখ ১০ জানুয়ারি ২০১০।  "Qingquan Long"। Lift Up। সংগ্রহের তারিখ ১০ জানুয়ারি ২০১০।
শফিউল আরেফিন

দেওয়ান শফিউল আরেফিন টুটুল (টুটুল নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়। টুটুল তার খেলোয়াড়ি জীবনের অধিকাংশ সময় ঢাকা আবাহনীর হয়ে একজন রক্ষণভাগের খেলোয়াড় হিসেবে খেলেছেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং কেন্দ্রীয় আক্রমণভাগের খেলোয়াড় হিসেবে খেলেছেন। ১৯৭৪–৭৫ মৌসুমে, বাংলাদেশী ফুটবল ক্লাব ধানমন্ডির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন। অতঃপর তিনি ধানমন্ডি হতে ঢাকা আবাহনীতে যোগদান করেছিলেন; যেখানে তিনি অবসর গ্রহণ করার পূর্ব পর্যন্ত খেলেছিলেন। ব্যক্তিগতভাবে, টুটুল বেশ কিছু পুরস্কার জয়লাভ করেছেন, যার মধ্যে সাবেক ফুটবলার ও বর্তমান ক্রীড়া সংগঠক হিসেবে অসাধারণ ভূমিকার জন্য ২০০৯ সালে জাতীয় ক্রীড়া পুরস্কার জয় অন্যতম। দেওয়ান শফিউল আরেফিন টুটুল বাংলাদেশের মানিকগঞ্জে সিংগাইরে জন্মগ্রহণ করেছেন এবং সেখানেই তার শৈশব অতিবাহিত করেছেন। খেলোয়াড়ি জীবনের ইতি টানার পর টুটুল বাংলাদেশ আওয়ামী লীগের কেন্দ্রীয় যুব ও ক্রীড়া বিষয়ক সম্পাদকের দায়িত্ব পালন করেছিলেন। Dhakatimes24.com। "সব হারালেন টুটুল"। Dhakatimes News। সংগ্রহের তারিখ ২০২০-১২-১৮।  প্রতিবেদক, নিজস্ব। "'সদস্য পদে প্রার্থী হতে চেয়েছিলাম'"। Prothomalo। সংগ্রহের তারিখ ২০২০-১২-১৮। [স্থায়ীভাবে অকার্যকর সংযোগ] "সিংগাইরে কর্মহীন মানুষের মাঝে টুটুলের খাদ্য সহায়তা"। unb.com.bd (bangla ভাষায়)। সংগ্রহের তারিখ ২০২০-১২-১৮। উদ্ধৃতি শৈলী রক্ষণাবেক্ষণ: অচেনা ভাষা (link)